**ŠPECIÁLNE PODMIENKY PRE ZÁJAZDY „FIRST MOMENT LETO 2023“**

**V OBDOBÍ PREDAJA OD 01.12.2022 do 31.01.2023 s termínom nástupu od 01.06.2023 do 30.09.2023**

V rámci obdobia kúpy zájazdu v čase od 01.12.2022 do 31.01.2023, sme pre Vás pripravili výhodné **PROMO CENY, FIRST MOMENT ZĽAVY, ZÁLOHU LEN 30%** a balík výhod „**SATUR FLEXI LETO“** za výhodnú cenu.

**PROMO CENY a ŠPECIÁLNE ZĽAVY**

Počas obdobia kúpy zájazdu v čase od 01.12.2022 do 31.01.2023 získate vybrané zájazdy **za výhodné PROMO CENY**.PROMO CENY platia na vybrané hotely, vybrané termíny a na limitovaný počet izieb. Presnú informáciu o týchto zájazdoch, označených ikonou PROMO CENA nájdete na [www.satur.sk](http://www.satur.sk). Okrem PROMO CIEN sa na ďalšie zájazdy organizované CK SATUR vzťahujú first moment zľavy.First moment zľavy, zľavy na verejný prísľub, zľavy pre klientov v statuse VIP / TOP a PROMO CENY nie je možné kumulovať.

**GARANTOVANÁ KONEČNÁ CENA VRÁTANE PALIVOVÝCH PRÍPLATKOV**

Pri kúpe zájazdov v období od 01.12.2022 do 31.01.2023 s termínom nástupu od 01.06.2023 do 30.09.2023 charterovou leteckou dopravou s odletmi z Bratislavy, Košíc, Popradu zaplatíte **konečnú garantovanú cenu vrátane palivových a emisných príplatkov. Ak by v termíne nástupu na zájazd boli ceny paliva a emisných povoleniek vyššie ako sú ceny v termíne kúpy zájazdu, CK SATUR TRAVEL nebude tieto zvýšené náklady prenášať na klienta a vyžadovať ich doplatenie.**

**DETI OD 199,- EUR**

Vo vybraných hoteloch a  termínoch môžete získať okrem **PROMO CENY alebo first moment zliav** pre dospelé osoby aj zníženú cenu **detského paušálu** pre 1 až 2 deti **v konečnej cene už od 199,- EUR.** Táto cena platí pre dieťa ubytované na izbe s dvomi dospelými osobami.

**ZÁLOHA 30%**

Pri kúpe zájazdov v období od 01.12.2022 do 31.01.2023 s termínom nástupu od 01.06.2023 do 30.09.2023 a zároveň s odletmi z Bratislavy, Košíc, Popradu alebo autobusovou alebo individuálnou dopravou zaplatíte zálohu vo výške **30% z celkovej ceny. Doplatok do výšky 50% z celkovej ceny zájazdu uhradíte do 31.03.2023** a zvyšný doplatok do celkovej ceny zájazdu uhradíte najneskôr **30 dní pred začiatkom zájazdu.**

**BALÍK VÝHOD „SATUR FLEXI LETO 2023“ za výhodnú cenu**

Pri kúpe zájazdov v období od 01.12.2022 do 31.01.2023 s termínom nástupu od 01.06.2023 do 30.09.2023 a zároveň s odletmi z Bratislavy, Košíc, Popradu alebo autobusovou alebo individuálnou dopravou, v prípade ak zaplatíte zálohu vo výške **100% z celkovej ceny, získate ako bonus výhodnejšiu cenu na balík výhod „SATUR FLEXI LETO 2023“.**

**Balík výhod „SATUR FLEXI LETO 2023“ za doplatok na základe dohodnutých podmienok obsahuje:**

* 100% **garancia vrátenia** peňazí do 10 dní
* **Bezplatné storno** 30 až 35 dní pred odchodom
* **Bezplatná zmena destinácie** 30 až 35 dní pred odchodom
* **Bezplatná zmena mena** až do 14 dní pred odchodom

\*Balík výhod „SATUR FLEXI LETO 2023“ je možné využiť iba na pobytové zájazdy s termínom nástupu od 01.06.2023 do 30.09.2023 s charterovou leteckou dopravou (odlety z Bratislavy, Košíc, Popradu), autobusovou a individuálnou dopravou do destinácií: Cyprus, Turecko, Rodos, Kréta, Chalkidiki, Zakyntos, Thasos, Korfu, Sardínia, Kalábria, Chorvátsko, Bulharsko, Malorka, Egypt, Chorvátsko a Taliansko – Jadran len individuálnou dopravou.

\*\*Balík výhod „SATUR FLEXI LETO 2023“ je nutné zakúpiť pre všetky dospelé osoby uvedené na jednej zmluve o zájazde. Deti za balík výhod neplatia.

\*\*\*Balík výhod „SATUR FLEXI LETO 2023“ nie je možné zakúpiť k poznávacím zájazdom.

**BEZPLATNÉ STORNO**

Pri zakúpení balíka výhod „SATUR FLEXI LETO 2023“ v období od 01.12.2022 do 31.01.2023 môže cestujúci zakúpený zájazd, na ktorý sa vzťahuje balík výhod „SATUR FLEXI LETO 2023“ aj **bez udania dôvodu bezplatne zrušiť v lehote najmenej 30 a najviac 35 dní** pred začiatkom termínu zájazdu.

Podmienkou je storno všetkých osôb v rámci jednej zmluvy o zájazde. Zaplatené peniaze (s výnimkou zaplateného poistného) vám vrátime **do 10 dní** od zrušenia zájazdu.

Na zrušenie zájazdu v iných lehotách sa vzťahujú štandardné Zmluvné podmienky.

**100% GARANCIA VRÁTENIA PEŇAZÍ**

Pri zakúpení balíka výhod „SATUR FLEXI LETO 2023“ v období od 01.12.2022 do 31.01.2023 v prípade nutnosti zrušenia zájazdu alebo pobytu z dôvodu súvisiaceho s pandémiou ochorenia Covid-19 zo strany CK SATUR TRAVEL garantujeme **vrátenie zaplatených peňazí** za zájazd (s výnimkou zaplateného poistného za cestovné poistenie) do 10 dní od zrušenia zájazdu.

**BEZPLATNÁ ZMENA DESTINÁCIE**

Pri zakúpení balíka výhod „SATUR FLEXI LETO 2023“ v období od 01.12.2022 do 31.01.2023 môže cestujúci **bez udania dôvodu bezplatne zmeniť destináciu v lehote najmenej 30 a najviac 35 dní** pred začiatkom termínu zájazdu. Podmienkou je zmena destinácie pre všetky osoby v rámci jednej zmluvy o zájazde. **Zmeniť destináciu môžete** do inej ľubovoľnej destinácie s odletom z Bratislavy, Košíc alebo Popradu, do ktorej organizuje CK SATUR TRAVEL vlastné zájazdy a tieto kapacity sú v čase požiadavky dostupné.

Na takýto nový vybraný zájazd budú platiť cena a podmienky, ktoré boli platné pre nový vybraný zájazd v deň objednania pôvodného zájazdu, avšak celková cena nového zájazdu nesmie byť nižšia ako cena pôvodne objednaného zájazdu. V prípade, že cena nového zájazdu je nižšia ako cena pôvodného zájazdu, platí cena pôvodného zájazdu. Zmenu je možné na jednu zmluvu o zájazde alebo jednu zmluvu o poskytnutí cestovnej služby vykonať iba jedenkrát.

**BEZPLATNÁ ZMENA MENA**

Pri zakúpení balíka výhod „SATUR FLEXI LETO 2023“ v období od 01.12.2022 do 31.01.2023 môže cestujúci, ktorý zmluvu uzatváral, bezplatne zmeniť meno cestujúcej osoby, a to až do **14 dní** pred začiatkom zájazdu. Cena a podmienky, ktoré boli platné v deň objednania zájazdu, ostávajú nezmenené. Uvedené neplatí v prípade detí, pri ktorých zmenou cestujúceho príde aj k zmene veku dieťaťa a v tomto prípade je potrebné prípadný rozdiel v cene doplatiť. Po tejto lehote je zmena mena spoplatnená vo výške skutočne vzniknutých nákladov, min. však 50 €/osoba v prípade zájazdu leteckou či autobusovou dopravou, 25 €/osoba v prípade zájazdu individuálnou dopravou.

*Tieto špeciálne podmienky sa vzťahujú na predaj všetkých zájazdov ako aj samostatných služieb cestovného ruchu (ďalej aj „pobyty“) ponúkaných cestovnou kanceláriou SATUR TRAVEL, a. s. (ďalej aj „CK SATUR TRAVEL“) v rámci špeciálnej akcie v období od 10.10.2022 do 30.11.2022. Na práva a povinnosti cestovnej kancelárie a klientov (cestujúcich) sa vzťahujú Zmluvné podmienky cestovnej kancelárie SATUR TRAVEL, a.s, resp. Zmluvné podmienky cestovnej kancelárie SATUR TRAVEL, a.s. pre samostatné služby cestovného ruchu (ďalej len „Zmluvné podmienky“) a ostatné dokumenty, okrem tých bodov, ktoré sú vyššie upravené a ktoré majú prednosť pred úpravou obsiahnutou v Zmluvných podmienkach a ostatných dokumentoch.*

V Bratislave, dňa: 01.12.2022